
Kasutusloa andmine ( AÜ Retšnoi üldmaa)

1. ASJAOLUD JA MENETLUSE KÄIK
04.10.2017 ehitisregistri keskkonda laekus läbivaatamiseks AÜ Retšnoi üldmaa (51104:005:0006) sadeveetorustiku kasutusloa taotlus nr 1711371/17063. Taotlusele on lisatud ehitusprojekt, ehitusdokumentatsioon, (linnavalitsuse dokumendiregistris nr 10067). 

12.10.2017  ehitisregistri  keskkonnas, koduleht www.ehr.ee,  on genereeritud kasutusloa eelnõu nr 1712371/14190,  menetluse nr 114969, ning eelnõu suunatud Linnamajandusametile kooskõlastamiseks.

Ehitusseadustiku § 130 lõike 2 punkti 2 kohase kontrolli kohta on 12.10.2017 koostatud akt, milles ehitise ülevaatuseks kaasatud isikud avaldavad oma arvamust ehitiste kohta kasutusloa andmiseks. 

16.10.2017 ehituse tellija on tagastanud ehitiste nõuetele vastavuse kontrollimise akti. Kõik kaasatud isikud, ehitusettevõtja, omanikujärelevalve, projekteerija ning kinnistu omaniku esindajad, hindasid AÜ Retšnoi üldmaa sadeveetorustiku vastavaks ning ehitise nõuetele vastavuse kontrollimise aktil kinnitasid oma allkirjadega, et ehitusseadustiku § 55 loetletud põhjused kasutusluba väljastamisest keeldumiseks puuduvad.

13.10.2017 ehitisregistri elektroonilises keskkonnas kõik kaasatud isikud kooskõlastasid kasutusloa taotluse kasutusloa väljastamiseks.

Seega ehitusseadustiku § 55 kohaselt AÜ Retšnoi üldmaa sadeveetorustikule kasutusloa andmisest keeldumise põhjused puuduvad. 

2.   ÕIGUSLIKUD ALUSED

2.1. Ehitusseadustiku § 51 lõike 1 kohaselt kasutusloa annab kohaliku omavalitsuse üksus, kui seadusega ei ole sätestatud teisiti.

2.2. Narva Linnavalitsuse Arhitektuuri- ja Linnaplaneerimise Ameti põhimääruse §9  lõike 2    

       kohaselt järelevalve osakonna põhiülesandeks on ehitus- ja kasutuslubade taotluste 

       menetlemine ning linnavalitsuse vastavasisuliste korralduste ettevalmistamine, mille 

       alusel toimub ehitusloa või kasutusloa andmine, muutmine, kehtetuks tunnistamine või 

       andmisest keeldumine.

3. OTSUS
Väljastada AÜ Retšnoi üldmaa (51104:005:0006)  sadeveetorustiku kasutusluba. 
4. RAKENDUSSÄTTED
4.1.   Korraldus jõustub seadusega sätestatud korras. 

4.2. Käesoleva korralduse peale võib esitada Narva Linnavalitsusele vaide haldusmenetluse seaduses sätestatud korras 30 päeva jooksul arvates korraldusest teadasaamise päevast või esitada kaebuse Tartu Halduskohtu Jõhvi kohtumajale halduskohtumenetluse seadustikus sätestatud korras 30 päeva jooksul arvates korralduse teatavakstegemisest.  

